Почалкина Ольга Михайловна
Почалкина Ольга Михайловна (1974 çулхи майăн 8-мĕшĕ, Пăлапуç Нурăс ялĕ, Патăрьел районĕ, Чăваш Ен) — 2015 çулхи сентбрен 28-мĕшĕ, Шупашкар, Чăваш республики, Раççей) — чăваш  актриси.

Ольга Михайлова Почалкина ашшĕ-амăшĕ —  ирçесем.

Чăваш АССР тава тивĕçлĕ артисчĕ (2009)

Биографи
1974 çулхи çăвăн 8-мĕшĕнче Патăрьел районĕнчи Пăлапуç Нурăс  ялĕнче ирçе килйышĕнче  çуралса ÿснĕ. 
Унăн ашшĕ-амăшĕ выльăх-чĕрлĕх пăхасси енĕпе ĕçленĕ: амăшĕ пăру пăхнă, ашшĕ — скотник. Килте ытларах вырăсла калаçнă теççĕ, анчах Ольга ирçелле те лайăх пĕлнĕ. Кулленхи тĕп чĕлхе, паллах,  ачаранпах чăваш чĕлхи пулнă темелле.

Асаилÿ:

Пултаруллă артистка çамрăксен Çеçпĕл Мишши ячĕллĕ театрне 1996-мĕш çулта килнĕ, маларах Санкт-Петербургри театр искусствин патшалăх академийĕнче Раççей искусствăсен тава тивĕçлĕ ĕçченĕн Николай Наумов профессор мастерскойĕнче актер профессине илнĕ.

Асаилÿ: 

О. М. Почалкина 2015-мĕш çулхи авăнан 28-мĕшĕнче Шупашкарта вилнĕ.

Пултарулăх
Ольга Почалкина труппăна килсен паян ача-пăча театрĕсенче актерсен хушшинче сайра тĕл пулакан амплуа - травести /ачасен ролĕсене сăнарлакан актриса/ - вăй илнĕ. Çамрăксем те, аслăрах ÿсĕмри куракансем те вăл калăпланă Кĕлпикене /«Кĕлпике» юмах/, Чăх чĕппине /«Золотой цыпленок»/, Малыша /«Малыш и Карлсон»/, Пÿрнескене /«Пюрнеске и его друзья»/, Петьăна /«Когда поют светофоры»/, Пингвина /«У ковчега в восемь»/ тата ытти нумай сăнара ĕненнĕ, питĕ юратнă. Çак ярăмри курăмлă ĕçсенчен пĕри - «Горе с запахом ромашки» спектакльти Олеш ача сăнарĕ.

19 сезонта талантлă актриса классика, ку чухнехи тата наци репертуарĕнчи спектакльсенче 60 яхăн роль вылянă. Куракансем унăн паллă, интереслĕ ролĕсене астăваççĕ: Дина - «Кÿршĕ хĕрĕ», Соня - «Ваня кукка», Санюк - «Вăрмана юлнă çамрăклăх», Ульха - «Сансăр пурнăç çук», Унеслу - «Сăваплă вут», Рамиля - «Червоточина», Анжелика - «Жорж Данден», Варя - «Вишневый сад», Головастая - «Собаки», Малыш - «Малыш и Карлсон», Кĕçĕн шăллĕ - «Ама кайăк çулĕпе», Варвара - «Аслати», Любовь - «Ромео и Джульетта», Кукшина - «Отцы и дети», Даша - «Ирпе автан авăтсан», Маруся - «Чăн телей юратура», Шут - «Лир патша». Актрисăн юлашки ĕçĕ - В.Шукшин хайлавĕ тăрăх лартнă «Покажите мне весну» спектакльти Зоя ролĕ.

Килйыш 
Ольга Почалкина артисткăпа Владимир Манешев сасă режиссерĕ 2000-мĕш  çулта пĕрлешнĕ. Вĕсен ывăлĕ Рома 2015-мĕш çулта  13-ре пулнă.

Асăнмалăх
Иккĕмĕш ролĕпех - "Кÿршĕ хĕрĕ" ĕçри Дина сăнарĕпе - "Чĕнтĕрлĕ чаршав" конкурсра палăрнă Ольга Почалкина. 2009 çулта Мускавра иртнĕ Пĕтĕм çĕршыври ача-пăча спектакльне лартакансен фестивалĕнче ăна "Ылтăн чăх чĕппи" юмахра вылянăшăн "Хĕрарăм рольне чи лайăх калăплакан" ята панă.

Чăваш Ен Президенчĕн çамрăк талантсене паракан премийĕ (2000).
Дмитрий Моисеев калани:

Вуламалли
Почалкина, Ольга Михайловна (Чăваш Республикин тава тивĕçлĕ артистки). "Ниме пӑхмасӑр пурӑнмалла!" : [Ҫамрӑксен театрӗн артисткинчен Ольга Михайловна Почалкинӑран илнӗ интервью] / Ольга Почалкина ; [калаҫаканӗ] Ольга Австрийская // Самант. - 2012. - № 12. - С. 19
Распоряжение Главы Чувашской Республики [от 10 октября 2015 года № 481-рг] // Вести Чувашии. - 2015. -
17 октября (№ 40). - С. 1
День памяти артистки театра (вырăсла). — Патăрьел районĕн "Авангард" хаçачĕ, 30, сентябрь, 2016.
Платонова, Ульяна, ученица группы ГС-11 Чебоксарского кооперативного техникума. Памяти прекрасной актрисы... — Газета Республика, сайт (Чебоксары), 17.12.2015 15:34, Последнее изменение Четверг, 17 Декабрь 2015 19:58 
 Театральная энциклопедия. Том 6/Глав. ред. П. А. Марков - М.: Советская энциклопедия, 1967. - 1136 стб. с илл., 8 л. илл.

Асăрхавсем

Каçăсем
 Ташней, Таисия. Персона: Паян Ольга Почалкина вилнӗ
 Памяти Ольги ПОЧАЛКИНОЙ (Форум: 3 ноября 2015, Чувашия)
 Ольга Почалкина артистка пурнăçран уйрăлчĕ — Чăваш наци телевиденийĕ.
 Чăваш Республикин тава тивĕçлĕ артисткине Ольга Почалкинăна асăнса — 29 Сен, 2015 | Хыпар | Происшествия | память
 Почалкина Ольга Михайловна — БАЗА ДАННЫХ "АКТЕРЫ РОССИИ"
 Ольга Почалкина
 Статья, ЧЭ
 Статья
 Куснарта Ольга Ырсеме аса илчĕç
 Ольга Ырсемӗн юбилейне асра тытса астӑвӑм каҫӗ иртнӗ

Чăваш артисчĕсем
Чăваш республикин тава тивĕçлĕ артисчĕсем
Пайăр çынсем:Çеçпĕл ячĕллĕ театр